Hun gjør sin første opptreden i Metal Gear Solid: Peace Walker som en uskyldig student med kompromissløse idealer om fred. Denne falske identiteten blir bevart fram til slutten av spillet, der hun avslører at hun egentlig jobber for Zero sin organisasjon, Cipher. I et forsøk på å utpresse Big Boss til å gjenforenes med organisasjonen, truer hun med å bruke Metal Gear ZEKE til å avfyre en atombombe fra basen til MSF. Big Boss beseirer henne, og hun blir slengt ut i havet. Etterpå kan spilleren låse opp lydopptak fra Paz der hun uttrykker at hennes lojalitet for Zero er delvis grunnet i frykt, og at hun egentlig bryr seg mer om Big Boss og hans følgere.